****

**V I L J A N D I L I N N**

**LINNAVOLIKOGU**

**REVISJONIKOMISJONI**

**KOOSOLEKU PROTOKOLL**

Viljandi Raekoda 22. november 2023 nr 1-12/23/24

Algus kell 13.00, lõpp kell 13.54

**Koosolekut juhatas** Kristina Libe

**Protokollis** Maria Kuldkepp

**Võtsid osa liikmed:** Priit Kaup, Ando Kiviberg (Teams), Kristina Libe (Teams), Rein Suurkask, Rein Triisa

**Puudus:** Jane Särg

**Koosolekul viibisid:** volikogu esimees Helmen Kütt (Teams), rahandusameti juhataja Kadri Kütt, abilinnapea Kalvi Märtin (Teams), arhitektuuriameti juhataja-peaarhitekt Olav Remmelkoor (Teams), linnasekretär Ene Rink (Teams)

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised. Kinnitati järgmine päevakord.

**PÄEVAKORD:**

1. Viljandi linna 2023. aasta II lisaeelarve (2023/207)

2. Aqva Spa kiri

3. Loa andmine varaliste kohustuste võtmiseks (2023/211)

4. Ülevaade Järveotsa elamurajooni arendusest.

5. Revisjonikomisjoni 2024. aasta tööplaan.

6. Volikogu ja komisjonide 2024. aasta töögraafik

**PÄEVAKORRAPUNKT NR 1**

**Viljandi linna 2023. aasta II lisaeelarve (2023/207)**

**KUULATI:**

K. Kütt - Viljandi linnavalitsus on koostanud 2023. aasta II lisaeelarve eelnõu, millega muudetakse sihtrahasid ja omatulude eelarveid, samuti tõstetakse summasid eelarveridadel ringi ning korrigeeritakse põhitegevuse ja investeerimistegevuse kulude summasid. Tulude ja kulude mahtude muudatused on võrdselt -99 813 eurot.

Koosoleku juhataja pani eelnõu toetamise hääletusele.

**Hääletati:**

**5** poolt, keegi ei olnud erapooletu ega vastu.

**OTSUSTATI:**

Toetada eelnõu „Viljandi linna 2023. aasta II lisaeelarve (2023/207)“.

**PÄEVAKORRAPUNKT NR 2**

**Aqva Spa kiri**

**KUULATI:**

E. Rink – Viljandi linna ja Viljandi valla esindajate poolt on koostatud kiri Aqva Spa esindajatele. Kiri sisaldab Viljandi linna ja Viljandi valla, kui Tellijate poolt nõudmisi ja tingimusi, mida peaks Aqva Spa kui Teenuseosutaja täitma. Seatud tingimused ja nõudmised annavad Tellijale kindlustunde, et Teenuseosutaja on huvitatud oma lepinguliste kohustuste täitmisest.

H. Kütt kirjeldas kirjale eelnenud protsessi ja loodetavat tulemust.

**Eriarvamus:**

A. Kiviberg – ei nõustu loodud kirja saatmisega Aqva Spa esindajatele.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 3**

**Loa andmine varaliste kohustuste võtmiseks (2023/211)**

**KUULATI:**

K. Märtin - eelnõu eesmärk on saada Viljandi Linnavolikogult luba varaliste kohustuste võtmiseks, et korraldada 2024. aastal enne uue eelarve kinnitamist riigihange ning sõlmida selle tulemusel hankeleping Järveotsa arendusala II-etapi ehitustöödega jätkamiseks.

Koosoleku juhataja pani eelnõu toetamise hääletusele.

**Hääletati:**

**5** poolt, keegi ei olnud erapooletu ega vastu.

**OTSUSTATI:**

Toetada eelnõu „Loa andmine varaliste kohustuste võtmiseks (2023/211)“.

**PÄEVAKORRAPUNKT NR 4**

**Ülevaade Järveotsa elamurajooni arendusest.**

**KUULATI:**

O. Remmelkoor andis ülevaate Järveotsa elamurajooni arenduse protsessidest, raskendavatest asjaoludest, detailplaneeringu nõuetest ja kehtestamisest. Maa-ameti geoportaal annab hea visuaalse ülevaate detailplaneeringu arendusest.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 5**

**Revisjonikomisjoni 2024. aasta tööplaan.**

**KUULATI:**

K. Libe tutvustas revisjonikomisjoni 2024. aasta tööplaani, mida on plaan kinnitada järgmisel kuul komisjoni koosolekul.

**Ettepanek:**

K. Libe - esitada ettepanekud tööplaani muutmiseks 13. detsemberiks.

**OTSUSTATI:**

Komisjon nõustus tööplaani muutmiseks esitada ettepanekuid 13. detsembriks.

**PÄEVAKORRAPUNKT NR 6**

**Volikogu ja komisjonide 2024. aasta töögraafik**

**KUULATI:**

K. Libe tutvustas volikogu ja komisjonide 2024. aasta töögraafikut.

**OTSUSTATI:**

Komisjon kiitis heaks volikogu ja komisjonide 2024. aasta töögraafiku.

(allkirjastatud digitaalselt) (allkirjastatud digitaalselt)

Kristina Libe Maria Kuldkepp

koosoleku juhataja protokollija